Neste sommer (TV-serie)

Neste sommer er en norsk komiserie som har gått på TVNorge siden 2014. Serien handler om det fraseparerte ekteparet Per Ivar Nilsen og Eva Nilsen, som har overtatt hytta etter hennes foreldre. Hytta ligger ved Oslofjorden og underveis oppstår det mindre konflikter med andre hytteeiere. Sentral i handlingen er også Evas bror Terje Martinsen, samt Terje og Eva sine foreldre Oddvar og Ingrid Martinsen.

Serien blir spilt inn på Hvitsten i Vestby og produsert av Feelgood Scene Film og TV AS. Serien har hatt høye seertall. 

I Norge viser TVNorge serien.
Neste sommer sesong 13 vises høsten 2023 på TVNorge

Seertall og mottakelse 
Premieren på første sesong ble sett av 534 000, noe som kanalen var meget godt fornøyd med. Første sesong ble i snitt fulgt av 442 000 mens andre sesong hadde et seersnitt på 511 000.

Både VG og P3s Filmpolitiet beskrev den som «lun og varm» og gav premieren terningkast fire. Dagsavisens anmelder var ikke så begeistret og mente at produktplassering var for dominerende og at serien var svak på dramaturgi.

Serien vant Gullruten 2016 i klassen «Beste humorprogram». Trond Fausa Aurvåg vant Komiprisen 2016 i klassen «Årets mannlige TV-komiker» for sin innsats i serien.

Budsjett 
Første sesong hadde et budsjett på 16 millioner kroner og andre sesong 19 millioner. Norsk filminstitutt gav serien 2,7 millioner i produksjonstilskudd for sesong 1 og 2,5 millioner for sesong 2.

Medvirkende

Hovedroller 

Trond Fausa Aurvåg som Per Ivar Nilsen
Janne Formoe som Eva Nilsen, Terjes søster og Per Ivars kone (separert fra sesong 12)
Eivind Sander som Terje Martinsen, Evas bror
John Nyutstumo som Oddvar, Evas og Terjes far
Ellen Horn som Ingrid, Evas og Terjes mor

Tidligere hovedroller 

Pia Tjelta som Ann-Katrin, med kallenavnet Anki; Terjes samboer (sesong 1–6)
Arthur Berning som Egil, hyttenaboen til Per-Ivar og Eva, og Ankis fetter (fra og med sesong 5)
Kristin Jess Rodin som Sigrid, med kallenavnet Siggen; Egils samboer (fra og med sesong 5)
Silje Torp som Eirin Goli, Terjes kjæreste (sesong 8 og 9)
Herman Vang som Martin; Eva og Per-Ivar sin sønn.

Gjesteskuespillere

Musikk 
Kjenningsmelodien brukt i serien er Swing For Simon av Per Einar Watle Trio fra albumet Corrientes. Flere av låtene i serien er hentet fra dette albumet.

Episodeoversikt

Referanser

Eksterne lenker 
 

TV-produksjoner på TVNorge
Norske TV-serier fra 2010-årene
Norske komiserier
Gullruten for beste TV-program
Norske TV-serier fra 2020-årene